PASAULINĖ KNYGOS IR AUTORIŲ TEISIŲ DIENA

Balandžio 23-oji paskelbta Pasauline  knygos ir autorių teisių diena. Tai buvo nuspręsta 1995 m. 
UNESCO generalinėje konferencijoje Paryžiuje. UNESCO iniciatyva įsteigta ir premija už vaikų ir jaunimo literatūros indėlį skatinant toleranciją. Balandžio 23-oji yra siejama su žymių pasaulio rašytojų gimimo ir mirimo datomis. Švęsdama šią dieną, UNESCO siekia skatinti skaitymą, leidybą ir intelektualinės nuosavybės apsaugą autorių teisėms. Pasaulio šalys turi savo tradicijų, kaip pažymėti šią dieną.
Senovės civilizacijos išrado raštą. Prasidėjo rašytinės knygos laikas. Praėjo daug šimtmečių, kol knyga tapo tokia, kokią ją turime šiandien. Sunku nusakyti ir aprašyti knygos reikšmę ir vertę žmogui ir jo gyvenimui. Knyga nusipelnė, kad mes ją gerbtume ir mylėtume. Manoma, jog knyga dar ilgai gyvuos ir eis kartu su kitomis šio šimtmečio technologijomis.

Mokyklos bibliotekininkė G.Korkevičienė